Noua lege a pensiilor. Măsura care afectează sute de mii de pensionari
- Ionel Sclavone
- 19 martie 2024, 18:09
Pensia de invaliditate nu va fi luată în calcul la stabilirea stagiului de cotizare la sistemul asigurărilor sociale. Măsura este prevăzută în noua lege a pensiilor, promovată de PSD și PNL, și se va aplica din septembrie.
Noua lege a pensiilor prevede că drepturile aferente perioadelor de invaliditate nu vor mai fi considerate asimilate perioadelor de cotizare la contribuții sociale. Măsura urmărește să-i determine pe cei care a căror capacitate de muncă nu a fost integral afectată, să lucreze în continuare. â
Pensia de invaliditate nu va mai asimilată perioadelor de cotizare
Legea pensiilor promovată de PSD și PNL are drept scop de a-i ține cât mai mult în activitate pe români. Aceasta în vreme ce legea pensiilor speciale permite privilegiaților să se retragă cât mai devreme din activitate.
Pentru a determina românii, chiar și cu capacitate scăzută de muncă, să lucreze o perioadă cât mai lungă au fost impuse o serie de restricții. Iar una dintre acestea prevede că pensia de invaliditate nu va mai fi asimilată perioadei de cotizare la asigurări sociale. Astfel, persoanele care mai pot lucra vor fi obligate să se angajeze și să plătească contribuții sociale pentru veniturile obținute.
Pensia de invaliditate se cuvine persoanelor care au realizat stagii de cotizare contributive în sistemul public de pensii, dar care nu au împlinit vârsta standard de pensionare. Este vorba despre acele persoane care au capacitatea de muncă diminuată din cauza accidentelor și a bolilor. Noua lege a pensiilor redefinește cele trei grade de invaliditate.
Acest lucru urmărește să-i determine pe beneificiari să desfășoare activități astfel încât să cumuleze pensia cu veniturile obținute astfel.
Ce prevede legea adoptată de PSD
Noua lege reconsideră perioadele asimilate stagiului de cotizare. Astfel, că între acestea nu se mai regăsesc perioadele în care asiguratul a beneficiat de pensia de invaliditate. Conform legii actuale, perioadele asimilate erau acele perioade necontributive, dar pe care legiuitorul le considera asimilate stagiului de cotizare pentru pensie.
Noua lege stabilește că perioadele asimilate sunt tot niște perioade necontributive de care se ține cont la pensie.
Este vorba despre "perioade pentru care nu s-au datorat sau nu s-au plătit contribuţii de asigurări sociale considerate prin prezenta lege echivalente stagiului de cotizare în sistemul public de pensii şi care se valorifică la stabilirea prestaţiilor de asigurări sociale în condiţiile prezentei legi, dacă persoana a fost asigurată în sistemul public".
Pensia și perioadele asimilate stagiului de cotizare
Din lista în care sunt menționate perioadele asimilate în noua lege a dispărut însă pensia de invaliditate. Aceasta era menționată, în vechea lege, 263/2010, chiar în capul listei. Noii legislatori au decis să o elimine însă.
Un motiv ar fi că în accepțiunea legii PSD, unii beneficiari ai pensiei de invaliditate ar trebui să lucreze în continuare. Aceșta vor trebui să obțină venituri și, mai mult, să plătească impozite și contribuții statului. Doar în astfel de cazuri se vor constitui perioadele contributive la pensie.
"Pentru oricare dintre gradele de invaliditate (...), în funcție de diminuarea capacității de muncă și tipul raportului de muncă, capacitatea de muncă poate fi considerată păstrată pentru anumite activități profesionale", prevede noua lege.